Willebrord Snellius
<s>Willebrord Snellius, pravo prezime Snell van Royen (Leiden, oko 1580. – Leiden, 30. listopada 1626.), nizozemski astronom i matematičar.</s><s>Predavao na Sveučilištu u Leidenu (od 1613.).</s><s>Matematički je formulirao (1621.) zakon loma svjetlosti:</s>

<s>ili</s>

<s>pri čemu su: θ1 - kut upadne zrake svjetlosti, θ2 - kut loma, v1 i v2 brzine vala, a n1 i n2 odgovarajući indeksi loma sredstva iz kojega zrake dolaze i sredstva u koje ulaze.</s>

<s>Prvi je poduzeo mjerenje (od 1615. do 1617.) duljine luka meridijana radi određivanja Zemljina opsega.</s><s>U tu svrhu služio se metodom triangulacije, koju je sam razradio.</s><s>Napisao je djelo O pravoj veličini opsega Zemlje (lat. De terrae ambitus vera quantitate, 1617.).</s><s>Po njemu je nazvan krater na Mjesecu (Snellius (krater).</s>

<s>Indeks loma</s>

<s>Indeks loma (oznaka n) je bezdimenzionalna fizikalna veličina koja opisuje međudjelovanje svjetlosti i optički prozirne tvari, a definirana je kao omjer brzine svjetlosti u vakuumu c i brzine svjetlosti u tvari v,</s>

<s>Posljedica je promjene brzine svjetlosti promjena pravca njezina širenja pri prelasku iz jednoga optičkog sredstva u drugo.</s><s>Što je indeks loma veći, veća je promjena pravca, odnosno veći je lom svjetlosti (refrakcija).</s><s>Indeks loma može se s pomoću Snelliusova zakona odrediti iz geometrijskih odnosa kutova zraka svjetlosti prema površini sredstva u kojem dolazi do loma:</s>

<s>gdje je: θ1 - upadni kut prema okomici na površinu sredstva, θ1 - kut loma, n1 - indeks loma optičkoga sredstva iz kojega svjetlost dolazi, a n2 - indeks loma optičkoga sredstva u koje svjetlost ulazi.</s><s>Često se rabi relativni indeks loma, koji je jednak omjeru indeksa loma dvaju sredstava:</s>

<s>Svjetlost se u nekoj tvari širi brzinom:</s>

<s>gdje je: εr - relativna dielektrična permitivnost tvari, a μr - relativna magnetska permeabilnost.</s><s>Kako za relativnu magnetsku permeabilnost u optički prozirnom sredstvu vrijedi μr ≈ 1, proizlazi da indeks loma ovisi samo o relativnoj dielektričnoj permitivnosti:</s>

<s>Međutim, za mnoge tvari dolazi do odstupanja od toga izraza, zbog postojanja električnih dipola u dielektricima i ovisnosti relativne dielektrične permitivnosti o frekvenciji svjetlosti.</s>

<s>Izvori</s>

<s>Nizozemski naučnici
 Astronomi
Matematičari
Nizozemski fizičari</s>

